Source: https://domov.sme.sk/c/7875264/byvaly-kameraman-solcansky-dostal-za-tyranie-dietata-desat-rokov.html
Timestamp: 2017-07-23 01:08:04+00:00
Document Index: 1463961

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'Súd ']

Bývalý kameraman Solčanský dostal za týranie dieťaťa desať rokov - domov.sme.sk
Zobraziť všetky sekcie Bývalý kameraman Solčanský dostal za týranie dieťaťa desať rokov
Okresný súd pôvodne uznal družku kameramana vinnou z prečinu neprekazenia trestného činu a odsúdil ju k trestu odňatia slobody na dva roky. 23. jún 2015 o 13:28 TASR
Ilustračná fotografia.(Zdroj: SME - TOMÁŠ BENEDIKOVIČ)Písmo:A-|A+50BRATISLAVA. Krajský súd v Bratislave v utorok definitívne uznal bývalého kameramana Lukáša Solčanského za vinného v prípade týrania trojročnej Veroniky, dcéry jeho družky, a poslal ho za mreže na desať rokov. V tomto prípade tak potvrdil skoršie rozhodnutie Okresného súdu Bratislava II. Rozsudok je právoplatný. Krajský súd však zrušil rozhodnutie Okresného súdu Bratislava II vo vzťahu k Barbore S., družke odsúdeného. V tomto prípade bude súd prvého stupňa konať a rozhodovať nanovo. Okresný súd pôvodne uznal Barboru S. vinnou z prečinu neprekazenia trestného činu a odsúdil ju k trestu odňatia slobody vo výmere dva roky s podmienečným odkladom na skúšobnú dobu tri roky. Priznal sa, aby chránil svoju družku Podľa obžaloby Solčanský týral Veroniku minimálne od novembra 2013 do apríla roku 2014. Udieral ju do tváre, varechou a remeňom bil po zadku a chrbte, čím jej spôsobil podliatiny a mnohopočetné pomliaždenia v oblasti tváre, ruky či hrudníka.
Dievčatku mal vytrhnúť vlasy a lekári dokonca zvažujú plastiku kvôli odumretiu kože na časti tela dievčatka. Solčanský sa bránil predovšetkým tvrdením, že ku skutku sa pôvodne priznal, aby chránil svoju družku Barboru. Poukazoval na poľahčujúce okolnosti, ktoré podľa jeho názoru prvostupňový súd nezohľadnil v podstatnej miere. Podľa neho išlo najmä o to, že sa ku skutku priznal, spolupracoval s políciou a v minulosti nebol trestaný. Pred súd sa postaví aj jeho družka "Myslím, že sa to dalo očakávať," okomentoval odsúdený výšku trestu pre TASR. Zrušenie rozsudku súdu prvého stupňa týkajúce sa jeho družky Barbory považuje za mrzuté. Solčanský pracoval ako kameraman pre viaceré televízie na Slovensku. Pred Okresný súd Bratislava II sa opäť postaví Barbora S., družka odsúdeného a matka týranej Veroniky. Súd bude musieť okrem iného zopakovať výsluch obžalovanej. Nechajte si posielať ranný prehľad najdôležitejších správ e-mailom